stanford-oval/wikipedia huggingface dataset:
Farmasia
Farmasian alan ammattilaiset

Apteekkijärjestelmä ja farmaseuttiset ammattinimikkeet eroavat jonkin verran eri maiden välillä. Suuressa osassa maailmaa farmaseuttisten ammattien harjoittamista säädellään lailla, ja farmaseuttisissa tehtävissä saa usein toimia vain asianmukaisen toimiluvan saanut lisensoitu ammattilainen. Farmaseuttisten ammattioikeuksien saaminen edellyttää useissa maissa korkeakoulutasoisen koulutuksen suorittamista farmasian alalta. Lisäksi voidaan vaatia määrätynlaista kokemusta alalla toimimisesta tai esimerkiksi määrättyjen kokeiden ja testien läpäisyä.
Farmaseuttisia tehtäviä joiden suorittamista useissa maissa rajataan lailla ovat etenkin vaarallisiksi tai huumaaviksi luokiteltujen lääkkeiden toimittaminen asiakkaille. Usein myös muiden lääkeaineiden toimittamista ja lääkeneuvontaa saatetaan rajoittaa lailla.
Myös Suomessa farmasia on tarkasti säännelty ja luvanvarainen ammattiala, jossa toimiakseen henkilöllä täytyy olla asianmukainen koulutus ja Valviran myöntämä ammattioikeus. Myös apteekkien perustaminen ja omistaminen on luvanvaraista. Apteekkarina toimimiseen oikeuttavan apteekkiluvan myöntää Suomessa Fimea. Lisäksi lääkealalla ja apteekeissa toimii farmaseuttista henkilökuntaa avustavia työntekijöitä, joilla ei välttämättä ole farmaseuttista koulutusta.
Farmasian alan ammattilaiset > Lääkealan ammattinimikkeet Suomessa > Apteekkari

Apteekkari on yrittäjä, joka yleensä omistaa apteekin ja vastaa apteekin toiminnasta. Suomessa apteekkarit ovat yksityisiä toiminimiyrittäjiä. Poikkeuksen muodostavat yliopistolliset apteekit, joiden apteekkarit toimivat yliopistonsa alaisuudessa. Yksityiset apteekkiketjut, joissa sama omistaja hallinnoisi useita eri apteekkeja, eivät ole Suomessa mahdollisia.
Apteekkari vastaa apteekkinsa alueen lääkehuollosta ja lääkitysturvallisuudesta. Apteekkari vastaa myös mm. apteekkiliikkeensä talouden hoitamisesta, apteekin asiakaspalvelun ja muun toiminnan kehittämisestä sekä henkilökuntansa ammatillisen osaamisen ylläpidosta.
Apteekkarina toimimisesta säädetään Suomessa lääkelaissa. Apteekkarina toimiminen edellyttää apteekkilupaa, jonka myöntää Fimea. Luvan edellytyksenä on proviisorin tutkinto. Yleensä luvan saaminen on mahdollista vasta, kun proviisori on toiminut useita vuosia apteekeissa tai lääkehuollon eri tehtävissä. Lupa on henkilökohtainen, eikä sitä ole mahdollista myydä, vuokrata tai muutenkaan siirtää apteekkarin itsensä eteenpäin. Apteekkarin eläköityessä tai luopuessa apteekkiluvastaan päättää Fimea luvan seuraavasta haltijasta.
Farmasian alan ammattilaiset > Lääkealan ammattinimikkeet Suomessa > Proviisori

Proviisori on farmasian alan ylempi korkeakoulututkinto ja terveydenhuollon laillistettu ammattihenkilö. Proviisorin tutkintoa edellytetään apteekkiluvan saamiseen. Suuri osa proviisoreista ei kuitenkaan ole apteekkareita, vaan he toimivat muissa lääkealan asiantuntija- ja johtotehtävissä.
Proviisoreista suurin osa työskentelee apteekeissa. Toiseksi suurin työllistäjä on lääketeollisuus ja -tukkukauppa. Muita työllistäjiä ovat esimerkiksi yliopistot, sairaala-apteekit ja terveyskeskusten lääkekeskukset sekä hallinto- ja viranomaistehtävät. Proviisorin työnkuva sisältää usein esimiestehtäviä ja hän saattaa olla työnjohdollisessa, toiminnallisessa tai taloudellisessa vastuussa toimipaikkansa osalta.
Farmasian alan ammattilaiset > Lääkealan ammattinimikkeet Suomessa > Farmaseutti

Farmaseutti on farmasian alan alempi korkeakoulututkinto ja terveydenhuollon laillistettu ammattihenkilö. Farmaseutin tai proviisorin tutkintoa edellytetään apteekkien farmaseuttisten tehtävien suorittamiseen.
Valtaosa farmaseuteista toimii apteekeissa asiantuntija- ja asiakaspalvelutehtävissä. Työ sisältää esimerkiksi resepti- ja itsehoitolääkkeiden toimittamista asiakkaille, lääkkeiden oikeaoppisen käytön neuvontaa ja erilaisten asiakaspalvelutehtävien hoitoa. Apteekkien ohella farmaseutteja työskentelee myös sairaala-apteekeissa, terveyskeskusten lääkekeskuksissa sekä lääketeollisuudessa ja -tukkukaupassa. Myös viranomaistehtävissä toimiminen on mahdollista.
Farmasian alan ammattilaiset > Lääkealan ammattinimikkeet Suomessa > Lääketeknikko

Lääketeknikko on lääkealalla muita kuin farmaseuttisia tehtäviä suorittava työntekijä. Näitä ovat esimerkiksi apteekin kassapalvelu, lääkkeiden tilaaminen, lääkevaraston ylläpitotehtävät ja tietotekniikkaan liittyvät tehtävät.
Toisin kuin farmaseuttiselle henkilökunnalle, ei lääketeknikolla ole lain asettamia kelpoisuusehtoja. Lääketeknikon koulutustaustana voi olla esimerkiksi lääkealan perustutkinto. Tutkinto on ammatillinen perustutkinto, joka tarjoaa valmiuksia apteekin ei-farmaseuttisten tehtävien suorittamiseen.
Suurin osa lääketeknikoista työskentelee apteekeissa. Lisäksi työpaikkoja on sairaala-apteekeissa, terveyskeskusten lääkekeskuksissa ja lääketukkukaupan ja -teollisuuden parissa.
Farmasian alan ammattilaiset > Lääkealan kansainvälisiä ammattinimikkeitä

Apteekkilainsäädännössä ja farmaseuttisissa ammattiryhmissä on jonkin verran maakohtaisia eroja. Suomalaiset ammattinimikkeet eivät käännykkään yksiselitteisellä tavalla muille kielille. Sekaannusta saattaa aiheuttaa etenkin se, että useissa kielissä farmasian ammattilaista tarkoittava termi (esim. Pharmazeut, pharmacien, pharmacist) muistuttaa kieliasultaan suomalaista farmaseutin ammattinimikettä, vaikka näiden koulutusvaatimukset, työnkuva ja ammattioikeudet ovat usein luonteeltaan lähempänä suomalaista proviisorin tutkintoa.
Farmasian alan ammattilaiset > Lääkealan kansainvälisiä ammattinimikkeitä > Ruotsi ja Norja

Ruotsissa farmasian alan ylemmän korkeakoulututkinnon suorittaneesta henkilöstä käytetään nimitystä apotekare. Vastaavasti alempi farmaseuttinen tutkinto on receptarie. Vastaavat nimikkeet Norjassa ovat ylemmän tutkinnon suorittanut provisorfarmasøyt sekä alemman tutkinnon suorittanut reseptarfarmasøyt. Nimikkeet vastaavat koulutusvaatimustensa osalta melko tarkasti suomen proviisoria ja farmaseuttia. Tosin esimerkiksi Ruotsissa receptarie ja apotekare taustalla työskentelevien farmasian ammattilaisten välillä ei ole yhtä selvää eroa työnjaossa ja palkkauksessa kuin mitä esimerkiksi Suomessa proviisorin ja farmaseutin välillä tyypillisesti on.
Farmaseuttisen henkilöstön siirtyminen ja ammattioikeuksien hakeminen Suomen, Ruotsin ja Norjan välillä on myös verrattain helppoa johtuen toisiaan pitkälti vastaavista tutkintovaatimuksista.
Farmasian alan ammattilaiset > Lääkealan kansainvälisiä ammattinimikkeitä > Euroopan unioni

Euroopan unionin jäsenvaltioissa esiintyy edellä kuvatun pohjoismaisen mallin lisäksi useita toisistaan poikkeavia apteekkijärjestelmiä. Euroopan unionin ja Sveitsin sisällä kuitenkin on sovittu ammattioikeuksien siirrettävyydestä eri maiden välillä, joten pääsääntöisesti ammattioikeudet jossain maassa omaava henkilö voi hakea tutkintonsa tunnustamista myös toisessa jäsenvaltiossa.
Kaikkialla Euroopan unionissa ei ole olemassa kolmevuotisen alemman korkeakoulututkinnon suorittanutta farmaseuttista ammattiryhmää, jollaisia vaikkapa Suomessa farmaseutti tai Ruotsissa receptarie ovat. Esimerkiksi Saksassa farmasian alan ammattioikeuksien saaminen edellyttää yleensä vähintään viisivuotista yliopistokoulutusta. Saksankielisissä maissa farmasian ammattilaisista käytetään nimitystä Pharmazeut, joka siis vastaa koulutusvaatimustensa osalta Suomessa lähinnä proviisoria.
Myös Ranskassa farmaseuttiset ammattioikeudet vaativat vähintään viiden vuoden farmaseuttista yliopistokoulutusta. Tämän lisäksi ammattioikeuksiin vaaditaan tohtorin tukinto. Ranskassa farmaseuttisesta ammattilaisesta käytetään nimitystä pharmacien.
Farmasian alan ammattilaiset > Lääkealan kansainvälisiä ammattinimikkeitä > Englanninkieliset maat

Englanninkielisissä maissa yleisesti käytetty ammattinimike pharmacist voi viitata paitsi apteekkarina toimivaan farmasian ammattilaiseen, mutta myös kehen tahansa farmaseuttiset ammattioikeudet omistavaan korkeakoulututkinnon suorittaneeseen henkilöön. Sana pharmacist vastaa Suomessa kuitenkin lähinnä proviisoria, kun taas farmaseutista käytettävä termi on pharmaceutical dispenser.
Vaatimukset farmasistina toimimiseen eroavat jonkin verran maittain. Esimerkiksi Britanniassa ja Australiassa rekisteröidyn farmasistin tulee suorittaa noin viisivuotinen maisterintutkinto. Yhdysvalloissa puolestaan edellytetään useimmiten Farmasian tohtorin (Pharm.D.) tutkintoa. Tietyissä maissa kuten Australiassa vaaditaan tutkinnon lisäksi myös erillisen kokeen suorittamista ja sen hyväksymistä maan farmaseuttisen ammattijärjestön toimesta ennen ammattioikeuksien myöntämistä.
Apteekkilaitos syntyi keskiajalla.
Farmaseuttinen biologia tutkii luonnonaineiden käyttöä lääkkeinä.
Teollisuusfarmasia tutkii ja kehittää lääkkeiden teollista valmistamista.
Farmaseuttinen työ sisältää esimerkiksi potilaille annettavaa lääkeneuvontaa.
Saksankielisissä maissa farmasia-alan tunnusväri on punainen ja apteekkien yleinen tunnus A-kirjain.
Mýkonos (kunta)

| Mýkonos Mýkonoksen kunta Μύκονος Δήμος Μυκόνου |
| --- | --- |
 Mýkonoksen kaupunki.
 Kunnan sijainti
 Mýkonos
 Koordinaatit: 37°27′N, 25°21′E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Mýkonos
Perustettu:  2011
Hallinto:  
 – Asutustyyppi:  kunta
 – Kallikrates-koodi:  6601
 – Kuntakeskus:  Mýkonos
Pinta-ala:  
 – Kokonaispinta-ala:  105,2 km²
Väkiluku (2011):  10 134
 – Väestötiheys:  96,33 as./km²
Aikavyöhyke:  UTC+2
 – Kesäaika:  UTC+3
Postinumero:  846 00
Suuntanumero(t):  22890
 
 www.mykonos.gr 
Infobox OKVirheellinen NIMI-arvo: 
Mýkonos (kreik. Μύκονος eli Δήμος Μυκόνου, Dímos Mykónou) on Kreikan kunta, joka sijaitsee Mýkonoksen alueyksikössä Etelä-Egean saarten alueella. Kunnan pinta-ala on 105,2 neliökilometriä ja väkiluku 10 134 (vuonna 2011). Kunnan kuntakeskus on Mýkonos.
Mýkonoksen kunta käsittää koko Mýkonoksen saaren. Sen lisäksi kuntaan kuuluvat seuraavat pienemmät saaret: Báos eli Ágios Geórgios, Delos (Dílos), Kávouras, Kounelonísi, Ktapódia, Lazaronísi, Marmaronísi, Megálos Refmatiáris, Mikrós Refmatiáris, Prasonísian saaret (Krommýdi, Práso ja Sfontíli), Ríneia sekä Tragonísi.
Kunnan osat

Mýkonoksen kunta muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Áno Merá | Áno Merá | 1 459 |
| Áno Merá | Kalafáti | 278 |
| Áno Merá | Ktapódia (saari) | 0 |
| Áno Merá | Tragonísi (saari) | 0 |
| Mýkonos | Ágios Ioánnis Diakóftis | 259 |
| Mýkonos | Ágios Stéfanos | 178 |
| Mýkonos | Báos eli Ágios Geórgios (saari) | 0 |
| Mýkonos | Delos (Dílos) (saari) | 24 |
| Mýkonos | Fáros Armenistís | 109 |
| Mýkonos | Kávouras (saari) | 0 |
| Mýkonos | Klouvás | 953 |
| Mýkonos | Krommýdi (saari) | 0 |
| Mýkonos | Marmaronísi (saari) | 0 |
| Mýkonos | Mýkonos | 3 783 |
| Mýkonos | Ornós | 1 025 |
| Mýkonos | Platýs Gialós | 833 |
| Mýkonos | Plintrí | 544 |
| Mýkonos | Psarroú | 20 |
| Mýkonos | Ríneia (saari) | 0 |
| Mýkonos | Sfontíli (saari) | 0 |
| Mýkonos | Toúrlos | 669 |
Yhteensä: 10 134
Aiheesta muualla

Kuvia tai muita tiedostoja aiheesta Mýkonos Wikimedia Commonsissa
Δήμος Μυκόνου. Mýkonoksen kunnan verkkosivut. (kreikaksi)
Etelä-Egean saarten alue
| --- | --- |
Ándroksen alueyksikkö:  Ándros
Kálymnoksen alueyksikkö:   Agathonísi  Astypálaia  Kálymnos  Leipsoí  Léros  Pátmos 
Kárpathos-Kásoksen alueyksikkö:   Kárpathos  Kásos 
Kéa-Kýthnoksen alueyksikkö:   Kéa  Kýthnos 
Kosin alueyksikkö:   Kos  Nísyros 
Míloksen alueyksikkö:   Kímolos  Mílos  Sérifos  Sífnos 
Mýkonoksen alueyksikkö:  Mýkonos
Náxoksen alueyksikkö:   Amorgós  Náxos ja Pienet Kykladit 
Pároksen alueyksikkö:   Antíparos  Páros 
Ródoksen alueyksikkö:   Chálki  Megísti  Ródos  Sými  Tílos 
Sýroksen alueyksikkö:  Sýros-Ermoúpoli
Thíran alueyksikkö:   Anáfi  Folégandros  Íos  Síkinos  Thíra 
Tínoksen alueyksikkö:  Tínos
Rengasmerkinnät

Henkilöauton renkaan merkintöjä. Tämän renkaan koko on 205/55R16.
Rengasmerkinnät ovat yleisesti hyväksyttyjä ja vakioituja merkintöjä, joiden avulla ilmoitetaan renkaan koko ja muita ominaisuuksia, kuten pyörimissuunta, suurin sallittu paine, kantavuus, nopeusluokka, valmistusaika ja muita tietoja. Vanteen koko ilmoitetaan tuumina, kun taas muut merkinnät noudattelevat pääasiassa SI-järjestelmän mukaisia mittoja tai niistä johdettuja mittoja.
Autonrenkaan mitat

Renkaan ensimmäinen kolminumeroinen luku ilmaisee renkaan leveyden millimetreinä, minkä jälkeen tulevan kauttaviivan jälkeen tuleva kaksinumeroinen luku ilmaisee renkaan korkeuden leveydestä prosentteina. R-kirjaimen jälkeen tuleva yleensä kaksinumeroinen luku tarkoittaa renkaan vannetta vastaan asettuvan reiän sisämittaa tuumina.
Esimerkiksi rengasmerkintä 205/55R16 tarkoittaa, että rengas on noin 205 millimetriä leveä, sen korkeus on 55 % leveydestä ja reiän halkaisija on 16", joten asennus tehdään 16-tuumaiselle vanteelle. Kirjain "R" tarkoittaa, että rengas on vyörengas (R=radial).
EU-rengasmerkintä

Marraskuun 2012 jälkeen Euroopan unionin alueella myytävissä renkaissa on tarra, josta selviää renkaan vierintävastus, jarrutusmatka märällä asfaltilla sekä renkaan aiheuttama melu. Nastarenkailta merkintää ei vaadita.
DOT-merkintä

DOT-merkintä on Yhdysvaltain liikenneministeriön (engl. The United States Department of Transportation) edellyttämä ja muuallakin käytetty merkintä, joka kertoo renkaan iän, valmistajan ja valmistuspaikan. Merkinnän numero-osan kaksi ensimmäistä numeroa osoittavat valmistusviikon ja kaksi seuraavaa numeroa kertovat renkaan valmistusvuoden. Esimerkiksi merkintä 3023 osoittaa, että rengas on valmistettu viikolla 30 vuonna 2023. Nokian Renkaiden mukaan renkaan ikä ei saa ylittää kymmentä vuotta ja se saa olla käytössä enintään kuusi vuotta.
Renkaan nopeusluokka

Eri automalleilla on erisuuruisia huippunopeuksia. Suuremmissa nopeuksissa renkaat lämpenevät enemmän kuin vähäisemmissä nopeuksissa. Tämän vuoksi renkaan kuumenemisesta aiheutuvaa rikkoutumisvaaraa vähennetään määrittelemällä renkaille eri nopeusluokat. Eri nopeusluokan renkaat vaikuttavat myös auton ajo-ominaisuuksiin, esimerkiksi kaarreajoon ja vakauteen. Liian pienen nopeusluokan renkaat verrattuna autolla ajettaviin huippunopeuksiin huonontavat auton hallintaa huippunopeuksilla, ja vastaavasti korkean nopeusluokan renkaat ovat epämukavat ajettaessa hitaammilla nopeuksilla. Kirjaimet vastaavat nopeuksia seuraavasti:
Q = 160 km/h
R = 170 km/h
S = 180 km/h
T = 190 km/h
H = 210 km/h
V = 240 km/h
W = 270 km/h
Y = 300 km/h
Renkaan kantavuusindeksi

| 0 | 1 | 2 | 3 | 4 |
| --- | --- | --- | --- | --- |
|  70 = 335 kg  71 = 345 kg  72 = 355 kg  73 = 365 kg  74 = 375 kg  75 = 387 kg  76 = 400 kg  77 = 412 kg  78 = 425 kg  79 = 437 kg  80 = 450 kg  81 = 462 kg  82 = 475 kg  83 = 487 kg  84 = 500 kg  |  85 = 515 kg  86 = 530 kg  87 = 545 kg  88 = 560 kg  89 = 580 kg  90 = 600 kg  91 = 615 kg  92 = 630 kg  93 = 650 kg  94 = 670 kg  95 = 690 kg  96 = 710 kg  97 = 730 kg  98 = 750 kg  99 = 775 kg  |  100 = 800 kg  101 = 825 kg  102 = 850 kg  103 = 875 kg  104 = 900 kg  105 = 925 kg  106 = 950 kg  107 = 975 kg  108 = 1000 kg  109 = 1030 kg  110 = 1060 kg  111 = 1090 kg  112 = 1120 kg  113 = 1150 kg  114 = 1180 kg  |  115 = 1215 kg  116 = 1250 kg  117 = 1285 kg  118 = 1320 kg  119 = 1360 kg  120 = 1400 kg  121 = 1450 kg  122 = 1500 kg  123 = 1550 kg  124 = 1600 kg  125 = 1650 kg  126 = 1700 kg  127 = 1750 kg  128 = 1800 kg  129 = 1850 kg  |  130 = 1900 kg  131 = 1950 kg  132 = 2000 kg  |
Lähteet:
Renkaan kulumisindeksi

Osassa renkaita on ilmoitettu amerikasta lähtöisin oleva Treadwear-indeksi, jolla valmistaja ilmoittaa renkaan kulutuskestävyyden. Suomessa markkinoidaan pääsääntöisesti Treadwear-indeksillä 200–400 merkittyjä renkaita, kun esimerkiksi Amerikan Yhdysvalloissa myydään renkaita luokitusluvulla 800+. Säännöt ilmoittamiselle on luonut Uniform Tire Quality Grade Standards (UTQG). Yhdysvalloissa rengasvalmistajat myös myöntävät kulumiskestävyystakuita renkaille alkaen 35 000 mailista 80 000 mailiin.
Talvirenkaat

Talvirenkaissa, jotka ovat kitkarenkaita tai nastarenkaita, on merkintä M+S, joka on lyhenne englanninkielisistä sanoista mud (muta) ja snow (lumi).
Pelkästään M+S-merkittyjen renkaiden talvikäyttö on laitonta 2024 joulukuusta lähtien. Nastattomilta talvirenkailta vaaditaan M+S-merkinnän lisäksi lumipitomerkintä 3PMSF (Three Peak Mountain Snow Flake).
Värilliset raidat

Renkaiden kulutuspintaa kiertävät värilliset raidat ovat varastomerkintöjä, joiden avulla renkaan malli ja tyyppi voidaan tunnistaa helposti ja myös silloin, kun renkaan kylkimerkintä ei ole näkyvissä. Raidoitus voi kertoa esimerkiksi rengasmerkistä ja -mallista sekä rengaserästä ja asennustavasta.
Aiheesta muualla

Complete List of Tire DOT Plant Codes Renkaan valmistuspaikan selvittäminen DOT-koodin perusteella
EU-rengasmerkintä
DOT-merkintä. Tämä rengas on valmistettu viikolla 3 vuonna 2012.
3PMSF
HIV-testi

HIV-testi
HIV-testi on lääketieteellinen tutkimus, jonka tarkoitus on selvittää, onko henkilöllä HIV-tartunta.
Yleensä HIV-testissä etsitään verestä elimistön HI-virukselle valmistamia vasta-aineita tai itse viruksen RNA:ta. On olemassa myös yhdistelmätesti.
HIV-pikatestiä varten verinäyte otetaan sormenpäästä, laboratoriossa tavallisesti kyynärtaipeen laskimosta. Pikatestin tulos on valmis minuutti näytteenoton jälkeen, ja testi on yhtä luotettava kuin laboratoriossa otettava suoniverinäyte. Tartunta voidaan havaita verestä jo kuukauden päästä tartunnasta, varmasti viimeistään kolmen kuukauden kuluttua. HIV-testi on luotettava, kun suojaamattomasta seksistä, suuseksistä tai veritartuntatilanteesta on kulunut kolme kuukautta.
Testaus on maksuton, ja sen voi useissa terveyskeskuksissa tehdä halutessaan nimettömänä. Suomen Punaisen Ristin alaisuudessa toimiva Pluspiste tarjoaa maksutonta ja anonyymiä HIV-pikatestausta ilman ajanvarausta useilla paikkakunnilla.
Kotitesti

Suomen markkinoille tuli elokuusta 2018 alkaen myyntiin HIV-kotitesti, jota myydään muun muassa apteekeissa. Testi on nimeltään Autotest VIH. Kertakäyttöinen kotitesti tehdään sormenpäästä otettavasta verinäytteestä ja testituloksen saa noin vartissa. HIV-kotitesti on luotettava, CE-merkitty tuote. Kun testi tehdään vähintään kolmen kuukauden kuluttua mahdollisesta tartunnasta, testin antamaan negatiiviseen tulokseen voi luottaa täysin. Autotest VIH on erittäin herkkä testi, mikä tarkoittaa, että joskus testi saattaa antaa väärän positiivisen tuloksen reagoidessaan liian herkästi. Väärää negatiivista tulosta testi ei tämän herkkyyden ansiosta anna. Positiivinen testitulos tuleekin aina varmistaa suoniverinäytteellä.
Aiheesta muualla

Koljonen P Indqvist A: HIV-pikatestien testaus ja tulosten vertaaminen rutiinidiagnostiikan testituloksiin.  Stadia, 2007.  Teoksen verkkoversio (viitattu 9.11.2014).
Chiaroscuro

Gerard van Honthorst, Puhemies, 1625. Teoksessa valon ja varjon siirtymä ilmenee tyypillisessä yöllisessä kohtauksessa, jota valaisee kynttilä.
Chiaroscuro (ital. chiaro ’kirkas’, oscuro ’pimeä’) eli valohämy tarkoittaa maalauksessa asteittaista siirtymistä valosta varjoon. Valon ja varjon vaihtelua alettiin soveltaa näkyvämmin Italian renessanssissa, mutta voimakkaan chiaroscuron kehittäjänä pidetään Caravaggioa ja sen tyypillisenä soveltajana Rembrandtia. Chiaroscuro sekoitetaan toisinaan pehmeisiin ja häivytettyihin väreihin perustuvaan sfumatoon, jota ovat käyttäneet Leonardo da Vinci ja Rafael. Chiaroscurolle on kuitenkin ominaista suhteellisen jyrkät valon ja varjon erot, vaikka valöörien siirtymät ovatkin vähittäisiä. Myös valon suunta ja toisinaan myös valon lähde ovat chiaroscurossa selkeitä, kun taas sfumatossa valo on pehmeää hajavaloa.lähde?
Chiaroscuro vahvistaa kolmiulotteisuuden ja tilan tuntua. Se oli täysrenessanssin maalaustaiteessa eräs niistä tekijöistä, jonka ansiosta Euroopan taide alkoi eriytyä muun maailman taiteesta.
Aiheesta muualla

Kuvia tai muita tiedostoja aiheesta Chiaroscuro Wikimedia Commonsissa
Maalaustekniikat
| --- | --- |
Sideaineen mukaan::   Öljymaalaus  Temperamaalaus  Akvarelli  Akryyliväri  Fresko  Seccomaalaus  Kalkkimaalaus   Vahamaalaus  Guassi  Pastellimaalaus 
Maalauspohjan mukaan::   Seinämaalaus  Taulumaalaus  Miniatyyrimaalaus 
Värinlevitystavan mukaan::    Pastoosi  Laseeraus  Laveeraus   Impasto  Sumraus   Sgraffito 
Maalausjärjestyksen mukaan::   Alla prima  Grisaille  Kerrosmaalaus  Imprimituuri 
Maalaustyylin mukaan::    Chiaroscuro   Sfumato   Trompe l’œil  Kollaasi   Ulkoilmamaalaus
Gibson Guitar Corporation

Gibson SG Special
Gibson Brands, Inc. (ent. Gibson Guitar Corporation) on yhdysvaltalainen akustisten, sähkö- ja bassokitaroiden valmistaja.
Historia

Orville Gibson aloitti mandoliinien valmistamisen 1894 Yhdysvalloissa Michiganin Kalamazoossa. Orville Gibsonin soittimia markkinoimaan perustettiin vuonna 1902 Gibson Mandolin-Guitar Mfg. Co, Ltd, mutta Gibson itse lopetti toimintansa yrityksessä vuoden kuluttua.
Gibson kehitti 1920- ja 1930-luvuilla kitarasuunnittelua useilla tavoilla. Mallistossa oli esimerkiksi Gibson L5. Vuonna 1936 yritys esitteli ensimmäisen "Electric Spanish" -mallin ES-150, jota pidetään ensimmäisenä kaupallisesti menestyneenä sähkökitarana.
Gibson teki ensimmäisen umpirunkoisen kitaransa (Les Paul Model) Vuonna 1952 yhteistyössä kitaristi Les Paulin kanssa. Vuonna 1958 mallistoon tulivat muun muassa Gibson Explorer, Flying V ja puoliakustinen ES-335. Kaksikelainen "humbucker"-mikrofoni esiteltiin vuonna 1957. Les Paul -mallin valmistus päättyi 1961 SG-mallin vuoksi, mutta valmistusta jatkettiin 1960-luvun lopulla, kun kitaran ottivat käyttöön esimerkiksi Eric Clapton ja Peter Green. Sekä Les Paul että SG tulivat myöhemmin hyvin suosituiksi heavy metal -kitaristien käytössä. Gibson Firebird esiteltiin vuonna 1963.
Gibsonin ja Fenderin kitaroiden välille syntyi lopulta perinteinen kilpailuasetelma: Fenderin Stratocaster- ja Telecaster-malleissa on yksikelaiset mikrofonit, joiden tuottama ääni on terävämpi ja kireämpi kuin Gibsonin humbuckerien tuottama, joka puolestaan on täyteläisempi ja pehmeämpi.
Gibson-kitaroiden tuotanto siirrettiin 1970-luvulla Kalamazoosta Nashvilleen Tennesseehin.
Tytäryhtiöt

Gibsonin tytäryhtiö Epiphone valmistaa Gibsonin myydyimmistä malleista edullisempia versioita. Epiphonen tuotteiden Gibsonia alhaisemmat myyntihinnat ja valmistuskustannukset johtuvat huokeampien raaka-aineiden käytöstä, suuremmista sarjavalmistuseristä ja osin kiinalaisten ja korealaisten soitintehtaiden käytöstä.
Muita Gibsonin omistamia soitinvalmistajia ovat kitaravalmistajat Kramer Guitars ja Steinberger, bassokitaroihin erikoistunut Tobias, pianovalmistaja Baldwin Piano Company, tehoste- ja MIDI-laitevalmistaja Oberheim ja rumpuja valmistava Slingerland. Gibson valmistaa myös Gibson-merkkisiä vahvistimia. Gibsonilla on tehdas myös Memphisissä, missä valmistetaan ja myydään Custom Shop -kitaroita.
Muuta

Heritage Guitars Company on itsenäinen kitaravalmistaja, jonka perustivat Gibsonin entiset työntekijät Gibsonin siirryttyä Nashvilleen.
Tunnettuja kitaramalleja

Gibson Les Paul
Gibson Explorer
Gibson Flying V
Gibson SG
Gibson Firebird
Gibson ES-150
Gibson ES-175
Gibson ES-330 (Epiphone Casinon esikuva ja lähisukulaismalli)
Gibson ES-335
Gibson ES-295
Gibson Les Paul special
Gibson J-160E
Gibson L5
Gibson J-200 akustinen malli
Gibson Super 400
Gibson Dove
Tunnettuja bassomalleja

Gibson Thunderbird
Gibson Les Paul Money
Gibson EB-0
Gibson EB-3